Праект "У нескладовае" быў створаны былым гітарыстам гурта J:Морс Раманам Арловым з мэтай прасунуць беларускамоўную музыку ў Расію. У ім задзейнічаны вядучыя айчынныя музыканты. Першы канцэрт у Маскве гэта зорная каманда дае 5 чэрвеня ў клубе "Меццо-форте", што каля станцыі метро ВДНХ. Удзел у канцэрце таксама бярэ гурт "Палац". Дзея будзе звацца "Сіні пашпарт" (уладальнікі беларускіх пашпартоў атрымаюць пэўную зніжку на ўваход). Мяркуецца, што такія канцэрты стануць перыядычнымі. Сярод тых, хто можа выступіць у Маскве ў бліжэйшы час – гурты "Крама" і "Дзецідзяцей".